title: 2014/949/EU, Euratom: Odluka Europskog parlamenta od 16. prosinca 2014. o izboru europskog ombudsmana

text:
               24.12.2014

               HR

               Službeni list Europske unije

               L 369/70

         ODLUKA EUROPSKOG PARLAMENTA
   od 16. prosinca 2014.
   o izboru europskog ombudsmana

      (2014/949/EU, Euratom)

   EUROPSKI PARLAMENT,
   uzimajući u obzir Ugovor o funkcioniranju Europske unije, a posebno njegov članak 24. stavak treći i članak 228.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir svoju Odluku 94/262/EZUČ, EZ, Euroatom od 9. ožujka 1994. o pravilima i općim uvjetima koji uređuju obnašanje dužnosti Europskog ombudsmana (1),
   uzimajući u obzir članak 219. svojeg Poslovnika,
   uzimajući u obzir poziv na podnošenje kandidatura (2),
   uzimajući obzir svoje glasovanje od 16. prosinca 2014.,
   ODLUČIO JE:
   izabrati Emily O'REILLY radi obnašanja dužnosti europskog ombudsmana do kraja parlamentarnog saziva.

      U Strasbourgu 16. prosinca 2014.

            Za Europski parlament

            Predsjednik

         M. SCHULZ

      (1)  SL L 113, 4.5.1994., str. 15.

      (2)  SL C 293, 2.9.2014., str. 13.


title: 89/147/EEZ: Odluka Vijeća od 20. veljače 1989. o sklapanju Sporazuma o suradnji između Europske ekonomske zajednice, s jedne strane, i zemalja stranaka povelje Vijeća za suradnju Arapskih država zaljeva (Država Ujedinjeni Arapski Emirati, Država Bahrein, Kraljevina Saudijska Arabija, Sultanat Oman, Država Katar i Država Kuvajt), s druge strane

text:
               11/Sv. 061

               HR

               Službeni list Europske unije

               13

         31989D0147

               L 054/1

               SLUŽBENI LIST EUROPSKE UNIJE

               20.02.1989.

      ODLUKA VIJEĆA

   od 20. veljače 1989.
   o sklapanju Sporazuma o suradnji između Europske ekonomske zajednice, s jedne strane, i zemalja stranaka povelje Vijeća za suradnju Arapskih država zaljeva (Država Ujedinjeni Arapski Emirati, Država Bahrein, Kraljevina Saudijska Arabija, Sultanat Oman, Država Katar i Država Kuvajt), s druge strane
   (89/147/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
   uzimajući u obzir preporuku Komisije,
   uzimajući u obzir mišljenje Europskog parlamenta (1),
   budući da se sa strane Europske ekonomske zajednice sklapanje Sporazuma o suradnji između Europske ekonomske zajednice, s jedne strane, i zemalja stranaka povelje Vijeća za suradnju Arapskih država zaljeva (Država Ujedinjeni Arapski Emirati, Država Bahrein, Kraljevina Saudijska Arabija, Sultanat Oman, Država Katar i Država Kuvajt), s druge strane, čini potrebnim za postizanje ciljeva Zajednice u području vanjskih ekonomskih odnosa; budući da se čini kako neke mjere ekonomske suradnje predviđene Sporazumom nadilaze ovlasti predviđene Ugovorom, a posebno u području zajedničke trgovačke politike,
   ODLUČILO JE:
   Članak 1.
   Ovime se u ime Zajednice odobrava Sporazum o suradnji između Europske ekonomske zajednice, s jedne strane, i zemalja stranaka povelje Vijeća za suradnju Arapskih država zaljeva (Država Ujedinjeni Arapski Emirati, Država Bahrein, Kraljevina Saudijska Arabija, Sultanat Oman, Država Katar i Država Kuvajt), s druge strane, kao i deklaracije i razmjene pisama koji su priloženi Sporazumu.
   Tekst akata, spomenutih u prvom stavku, priložen je ovoj Odluci.
   Članak 2.
   Predsjednik Vijeća daje obavijest predviđenu člankom 26. Sporazuma (2).
   Članak 3.
   U Zajedničkom vijeću, osnovanom na temelju članka 12. Sporazuma, Zajednicu predstavlja Komisija kojoj pomažu predstavnici država članica.
   Članak 4.
   Ova Odluka stupa na snagu sljedećeg dana od dana objavljivanja u Službenom listu Europskih zajednica.

      Sastavljeno u Bruxellesu 20. veljače 1989.

            Za Vijeće

            Predsjednik

         F. FERNANDEZ ORDOÑEZ

      (1)  SL C 12, 16.1.1989.

      (2)  Datum stupanja na snagu Sporazuma Glavno će tajništvo Vijeća objaviti u Službenom listu Europskih zajednica.


title: 87/512/EEZ: Odluka Vijeća od 28. rujna 1987. o sklapanju Dodatnog protokola uz Sporazum o suradnji između Europske ekonomske zajednice i Hašemitske Kraljevine Jordana

text:
               11/Sv. 038

               HR

               Službeni list Europske unije

               9

         31987D0512

               L 297/18

               SLUŽBENI LIST EUROPSKE UNIJE

               28.09.1987.

      ODLUKA VIJEĆA

   od 28. rujna 1987.
   o sklapanju Dodatnog protokola uz Sporazum o suradnji između Europske ekonomske zajednice i Hašemitske Kraljevine Jordana
   (87/512/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 238.,
   uzimajući u obzir preporuku Komisije (1),
   uzimajući u obzir suglasnost Europskog parlamenta (2),
   budući da bi trebalo odobriti Dodatni protokol uz Sporazum o suradnji između Europske ekonomske zajednice i Hašemitske Kraljevine Jordana (3) potpisan u Bruxellesu 18. siječnja 1977.,
   ODLUČILO JE:
   Članak 1.
   Ovime se u ime Zajednice odobrava Dodatni protokol uz Sporazum o suradnji između Europske ekonomske zajednice i Hašemitske Kraljevine Jordana.
   Tekst Protokola priložen je ovoj Odluci.
   Članak 2.
   Predsjednik Vijeća daje obavijest predviđenu člankom 6. Protokola (4).
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 28. rujna 1987.

            Za Vijeće

            Predsjednik

         B. HAARDER

      (1)  SL C 97, 10.4.1987., str. 9.

      (2)  Suglasnost dana 16. rujna 1987. (još nije objavljena u Službenom listu).

      (3)  SL L 268, 27.9.1978., str. 2.

      (4)  Datum stupanja na snagu Protokola objavit će Glavno tajništvo Vijeća u Službenom listu Europskih zajednica.


title: Odluka Vijeća (ZVSP) 2016/2315 od 19. prosinca 2016. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
               20.12.2016

               HR

               Službeni list Europske unije

               L 345/65

         ODLUKA VIJEĆA (ZVSP) 2016/2315
   od 19. prosinca 2016.
   o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2014. donijelo Odluku 2014/512/ZVSP (1).

               (2)

               Europsko vijeće 19. ožujka 2015. postiglo je dogovor da će poduzeti potrebne mjere kako bi se trajanje mjera ograničavanja jasno povezalo s potpunom provedbom sporazumâ iz Minska, imajući u vidu da je potpuna provedba bila predviđena za 31. prosinca 2015.

               (3)

               Vijeće je 1. srpnja 2016. produljilo Odluku 2014/512/ZVSP do 31. siječnja 2017. kako bi mu se omogućilo da dodatno procijeni provedbu sporazumâ iz Minska.

               (4)

               Nakon procjene provedbe sporazumâ iz Minska, Odluku 2014/512/ZVSP trebalo bi produljiti za daljnjih šest mjeseci kako bi se Vijeću omogućilo da dodatno procijeni njihovu provedbu.

               (5)

               Odluku 2014/512/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 9. stavak 1. prvi podstavak Odluke 2014/512/ZVSP zamjenjuje se sljedećim:

      „1.   Ova se Odluka primjenjuje do 31. srpnja 2017.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. prosinca 2016.

            Za Vijeće

            Predsjednik

         M. LAJČÁK

      (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).


title: 2009/172/EZ: Odluka Vijeća od 21. siječnja 2008. o prilagodbi Priloga VIII. Aktu o pristupanju Bugarske i Rumunjske

text:
               03/Sv. 66

               HR

               Službeni list Europske unije

               96

         32009D0172

               L 065/1

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2008.
   o prilagodbi Priloga VIII. Aktu o pristupanju Bugarske i Rumunjske
   (2009/172/EZ)
   VIJEĆE EUROPSKE UNIJE,
   uzimajući u obzir Ugovor o pristupanju Bugarske i Rumunjske,
   uzimajući u obzir Akt o pristupanju Bugarske i Rumunjske, a posebno njegov članak 34. stavak 4.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Člankom 70. Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1) utvrđuju se stope financijskog doprinosa Zajednice za pojedinu os.

               (2)

               Odjeljkom IV. Priloga VIII. Aktu o pristupanju Bugarske i Rumunjske, kako je izmijenjen Odlukom Vijeća 2006/664/EZ od 19. lipnja 2006. o prilagodbi Priloga VIII. Aktu o pristupanju Bugarske i Rumunjske (2), utvrđuju se, odstupajući od članka 70. Uredbe (EZ) br. 1698/2005, za svaku pojedinu os stope potpore Zajednice koja se u okviru EPFRR-a dodjeljuje Bugarskoj i Rumunjskoj za ruralni razvoj. Taj doprinos može iznositi 80 % za os 1 i os 3 te za tehničku pomoć i 82 % za os 2.

               (3)

               Stope sufinanciranja koje su utvrđene za pojedine osi ne mogu se primjenjivati na iznose koji se, kako je predviđeno pododjeljkom E odjeljka I. Priloga VIII. Aktu o pristupanju Bugarske i Rumunjske, mogu dodijeliti poljoprivrednicima koji ispunjavaju uvjete za dodatnim nacionalnim izravnim plaćanjima ili potporom na temelju članka 143.c Uredbe Vijeća (EZ) br. 1782/2003 od 29. rujna 2003. o zajedničkim pravilima za izravnu potporu u okviru zajedničke poljoprivredne politike i određenim programima potpore poljoprivrednicima (3).

               (4)

               Najveći udio sredstava Zajednice u dopunama izravnim plaćanjima treba odrediti i u svrhu primjene Uredbe Komisije (EZ) br. 1974/2006 od 15. prosinca 2006. o utvrđivanju detaljnih pravila za primjenu Uredbe Vijeća (EZ) br. 1698/2005 o potpori ruralnom razvoju iz Europskog poljoprivrednog fonda za ruralni razvoj (EPFRR) (4), čiji Prilog II. predviđa okvirnu raspodjelu sredstava po osima i mjerama ruralnog razvoja, uključujući i mjeru „dopune izravnim plaćanjima”.

               (5)

               Kako bi se održali rezultati pregovora o pristupanju i dosljednost sustava stopa sufinanciranja nakon tehničke prilagodbe propisa o ruralnom razvoju, najveći udio sredstava Zajednice u dopunama izravnim plaćanjima trebalo bi utvrditi u istom postotku kao i za os 1 i os 3 te za tehničku pomoć,

         ODLUČILO JE:
   Članak 1.
   U Prilogu VIII. Aktu o pristupanju Bugarske i Rumunjske odjeljak IV. zamjenjuje se sljedećim:

      „Odstupajući od članka 70. stavka 3. točke (a) Uredbe (EZ) br. 1698/2005, financijski doprinos Zajednice za os 1 i os 3 te mjere tehničke pomoći i dopune izravnim plaćanjima može iznositi 80 %.
      Odstupajući od članka 70. stavka 3. točke (b) Uredbe (EZ) br. 1698/2005, financijski doprinos Zajednice za os 2 može iznositi 82 %.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 21. siječnja 2008.

            Za Vijeće

            Predsjednik

         I. JARC

      (1)  SL L 277, 21.10.2005., str. 1.

      (2)  SL L 277, 9.10.2006., str. 4.

      (3)  SL L 270, 21.10.2003., str. 1.

      (4)  SL L 368, 23.12.2006., str. 15.


title: 2004/785/EZ: Odluka Komisije od 26. listopada 2004. o sklapanju Sporazuma u obliku razmjene pisama između Europske zajednice i Sjedinjenih Meksičkih Država o izmjeni Priloga II. Sporazumu između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića

text:
               03/Sv. 30

               HR

               Službeni list Europske unije

               188

         32004D0785

               L 346/28

               SLUŽBENI LIST EUROPSKE UNIJE

         ODLUKA KOMISIJE
   od 26. listopada 2004.
   o sklapanju Sporazuma u obliku razmjene pisama između Europske zajednice i Sjedinjenih Meksičkih Država o izmjeni Priloga II. Sporazumu između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića
   (2004/785/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/361/EZ od 27. svibnja 1997. o sklapanju Sporazuma između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića (1), a posebno njezin članak 4.,
   budući da:

               (1)

               uzimajući u obzir meksički zahtjev postavljen tijekom „Službenih razgovora o prilagodbi Sporazuma o slobodnoj trgovini nakon proširenja EU-a”, koji su se održali od 28. do 30. siječnja 2004. u Mexico Cityu, potrebno je izmijeniti Prilog II. Sporazumu između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića kako bi se od 29. listopada 2004. zaštitili i novi meksički nazivi alkoholnog pića Charanda i Sotol.

               (2)

               Stoga su Zajednica i Sjedinjene Meksičke Države, u skladu s člankom 18. gore navedenog Sporazuma, postigle sporazum u obliku razmjene pisama o izmjeni Priloga II. Sporazumu. Tu bi razmjenu pisama trebalo stoga odobriti.

               (3)

               Mjere predviđene u ovoj Odluci u skladu su s mišljenjem Odbora za provedbu za jaka alkoholna pića,

         ODLUČILA JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske zajednice i Sjedinjenih Meksičkih Država o izmjeni Priloga II. Sporazumu između Europske zajednice i Sjedinjenih Meksičkih Država o uzajamnom priznavanju i zaštiti naziva za jaka alkoholna pića.
   Tekst Sporazuma priložen je ovoj Odluci.
   Članak 2.
   Povjerenik za poljoprivredu ovim se ovlašćuje da potpiše ovu razmjenu pisama kako bi ona obvezivala Zajednicu.

      Sastavljeno u Bruxellesu 26. listopada 2004.

            Za Komisiju

         Franz FISCHLER

            Član Komisije

      (1)  SL L 152, 11.6.1997., str. 15.


title: 2006/682/EZ: Odluka Vijeća i predstavnika država članica na sastanku Europske unije unutar Vijeća od 9. lipnja 2006. o potpisivanju i privremenoj primjeni Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu, (UNMIK-a), o uspostavi Europskog zajedničkog zračnog prostora (ECAA)

text:
               07/Sv. 019

               HR

               Službeni list Europske unije

               60

         42006D0682

               L 285/1

               SLUŽBENI LIST EUROPSKE UNIJE

               09.06.2006.

      ODLUKA VIJEĆA I PREDSTAVNIKA DRŽAVA ČLANICA NA SASTANKU EUROPSKE UNIJE UNUTAR VIJEĆA

   od 9. lipnja 2006.
   o potpisivanju i privremenoj primjeni Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu, (UNMIK-a), o uspostavi Europskog zajedničkog zračnog prostora (ECAA)
   (2006/682/EZ)
   SASTANAK VIJEĆA EUROPSKE UNIJE I PREDSTAVNIKA DRŽAVA ČLANICA EUROPSKE UNIJE UNUTAR VIJEĆA,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2 prvim podstavkom prvom rečenicom. i člankom 300. stavkom 4.,
   uzimajući u obzir prijedlog Komisije,
   budući da:

               (1)

               Vijeće je ovlastilo Komisiju da započne pregovore s određenim europskim trećim zemljama radi osnivanja Zajedničkog europskog zračnog prostora (ECAA).

               (2)

               Komisija je pregovarala u ime Zajednice i njezinih država članica o Multilateralnom sporazumu s Albanijom, Bosnom i Hercegovinom, Bugarskom, Hrvatskom,
               bivšom jugoslavenskom republikom Makedonijom, Islandom, Crnom Gorom, Norveškom, Rumunjskom, Srbijom i Misijom privremene uprave Ujedinjenih naroda na Kosovu, (UNMIK-om), o uspostavi Europskog zajedničkog zračnog prostora u skladu s Odlukom Vijeća kojom je Komisija ovlaštena započeti pregovore.

               (3)

               Zbog mogućeg kasnijeg zaključenja, Sporazum o kojem je Komisija pregovarala, treba se potpisati i provizorno primjenjivati,

         ODLUČILI SU:
   Članak 1.
   1.   Potpisivanje Multilateralnog sporazuma između Europske zajednice i njezinih država članica, Republike Albanije, Bosne i Hercegovine, Republike Bugarske, Republike Hrvatske, bivše jugoslavenske republike Makedonije, Republike Islanda, Republike Crne Gore, Kraljevine Norveške, Rumunjske, Republike Srbije i Misije privremene uprave Ujedinjenih naroda na Kosovu o uspostavi Europskog zajedničkog zračnog prostora (ECAA), dalje u tekstu „Sporazum”, ovim je odobreno u ime Zajednice, podložno Odluci Vijeća vezano uz zaključak Sporazuma.
   2.   Predsjednik Vijeća ovim se ovlašćuje imenovati osobu ili osobe ovlaštene za potpisivanje Sporazuma u ime Zajednice, podložno njezinom zaključku.
   3.   U očekivanju njegovog stupanja na snagu, Sporazum se primjenjuje u skladu s njegovim člankom 29. stavkom 3. Predsjednik Vijeća ovim se ovlašćuje donositi obavijesti kako je navedeno u toj odredbi, u ime Zajednice i njezinih država članica.
   4.   Tekst Sporazuma priložen je ovoj Odluci.
   Članak 2.
   1.   Zajednicu i države članice zastupaju predstavnici u zajedničkom odboru uspostavljenom u skladu s člankom 18. Sporazuma.
   2.   Komisija je usvojila stajalište Zajednice i njezinih država članica vezano uz odluke Zajedničkog odbora prema članku 17. Sporazuma, koji samo proširuje odredbe zakonodavstva Zajednice uključivši ga u Prilog I. Sporazumu, podložno svim potrebnim tehničkim prilagodbama.
   3.   Za ostale odluke zajedničkog odbora, koje se tiču pitanja nadležnosti zajednice, stajalište Zajednice i njezinih država članica usvaja Vijeće kvalificiranom većinom na prijedlog Komisije.
   4.   Za ostale odluke Zajedničkog odbora, koje se tiču pitanja nadležnosti država članica, stajalište koje se treba zastupati, usvaja Vijeće, jednoglasnom odlukom, na prijedlog Komisije ili država članica.
   5.   Stajalište Zajednice i država članica u Zajedničkom odboru zastupa Komisija, osim u područjima koja su u isključivoj nadležnosti država članica, u kojem slučaju stajalište zastupa predsjedništvo Vijeća ili, ako Vijeće tako odluči, Komisija.

      Sastavljeno u Luxembourgu 9. lipnja 2006.

            Za Vijeće

            Predsjednik

         H. GORBACH


title: 2013/385/EU: Odluka Vijeća od 15. srpnja 2013. o produljenju razdoblja primjene odgovarajućih mjera iz Odluke 2011/492/EU u vezi s Gvinejom Bisau i o izmjeni te Odluke

text:
               17.7.2013

               HR

               Službeni list Europske unije

               L 194/6

         ODLUKA VIJEĆA
   od 15. srpnja 2013.
   o produljenju razdoblja primjene odgovarajućih mjera iz Odluke 2011/492/EU u vezi s Gvinejom Bisau i o izmjeni te Odluke
   (2013/385/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu dana 23. lipnja 2000. (1) („Sporazum o partnerstvu AKP-EU”), kako je zadnje izmijenjen u Ouagadougouu u Burkini Faso 22. lipnja 2010. (2), a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali unutar Vijeća, o primjeni mjera i postupaka potrebnih za provedbu Sporazuma o partnerstvu AKP-EZ (3), a posebno njegov članak 3.,
   uzimajući u obzir prijedlog Europske komisije,
   budući da:

               (1)

               Odlukom Vijeća 2011/492/EU (4) zaključeno je savjetovanje s Republikom Gvinejom Bisau na temelju članka 96. Sporazuma o partnerstvu AKP-EU i poduzete su odgovarajuće mjere, kako je navedeno u Prilogu toj Odluci.

               (2)

               Odlukom Vijeća 2012/387/EU (5) Odluka 2011/492/EU produljena je za 12 mjeseci, do 19. srpnja 2013.

               (3)

               Nastavlja se kršenje ključnih elemenata navedenih u članku 9. Sporazuma o partnerstvu AKP-EU, a trenutačni uvjeti u Gvineji Bisau ne osiguravaju poštovanje ljudskih prava, demokratskih načela i vladavine prava.

               (4)

               Stoga bi trebalo izmijeniti Odluku 2011/492/EU kako bi se produljilo razdoblje primjene odgovarajućih mjera,

         DONIJELO JE OVU ODLUKU:
   Članak 1.
   Članak 3. Odluke 2011/492/EU mijenja se kako slijedi:

      „Članak 3.
      Ova Odluka stupa na snagu na dan donošenja.
      Ona prestaje važiti 19. srpnja 2014.
      Ova Odluka preispituje se redovito, a najmanje svakih šest mjeseci, po mogućnosti na temelju zajedničkih misija praćenja koje provode Europska služba za vanjsko djelovanje i Komisija.”

   Članak 2.
   Pismo u Prilogu ovoj Odluci dostavlja se tijelima Gvineje Bisau.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. srpnja 2013.

            Za Vijeće

            Predsjednik

         V. JUKNA

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  Odluka Vijeća 2011/492/EU od 18. srpnja 2011. o zaključivanju postupka savjetovanja s Republikom Gvinejom Bisau na temelju članka 96. Sporazuma o partnerstvu između članica Skupine afričkih, karipskih i pacifičkih zemalja s jedne strane i Europske zajednice i njezinih država članica s druge strane (SL L 203, 6.8.2011., str. 2.).

      (5)  SL L 387, 17.7.2012., str. 1.

      PRILOG
      Poštovani,
      Nastavno na savjetovanje održano u Bruxellesu 29. ožujka 2011. u okviru članka 96. Sporazuma o partnerstvu AKP-EU, Europska unija 18. srpnja 2011. odlučila je, Odlukom Vijeća 2011/492/EU, donijeti odgovarajuće mjere, uključujući program uzajamnih obveza za postupni nastavak suradnje s EU-om.
      Odlukom Vijeća 2012/387/EU od 16. srpnja 2012. Odluka Vijeća 2011/492/EU produljena je za godinu dana, do 19. srpnja 2013.
      Dvanaest mjeseci nakon tog produljenja Europska unija smatra kako nije ostvaren značajniji napredak i stoga je odlučila produljiti razdoblje primjene Odluke 2011/492/EU do 19. srpnja 2014.
      Europska bi unija željela ponovno istaknuti važnost koju pridaje budućoj suradnji s Gvinejom Bisau i potvrditi svoju spremnost na nastavak dijaloga te ostvarivanje napretka u bliskoj budućnosti prema situaciji u kojoj će nastavak potpune suradnje postati moguć.
      S poštovanjem,

               Za Vijeće

            C. ASHTON

               Predsjednik

               Za Komisiju

            A. PIEBALGS

               Povjerenik


title: Odluka Komisije оd 6. srpnja 2016. o softveru otvorenog koda za integrirano upravljanje ribarstvenim podacima u GU za pomorstvo i ribarstvo

text:
               12.7.2016

               HR

               Službeni list Europske unije

               C 252/9

         ODLUKA KOMISIJE
   оd 6. srpnja 2016.
   o softveru otvorenog koda za integrirano upravljanje ribarstvenim podacima u GU za pomorstvo i ribarstvo
   (2016/C 252/03)
   EUROPSKA KOMISIJA,
   uzimajući u obzir Ugovor o Europskoj uniji, Ugovor o osnivanju Europske zajednice za atomsku energiju i Ugovor o funkcioniranju Europske unije,
   uzimajući u obzir Odluku Komisije od 19. rujna 2001. (PV1536) kojom se glavne direktore i voditelje službi ovlašćuje za odlučivanje o potrebi podnošenja zahtjeva za zaštitu prava intelektualnog vlasništva koja proizlaze iz aktivnosti ili programa za koje su odgovorni, za izdavanje s time povezanih dozvola, nabavu, prijenos ili predaju ili ukidanje prava, te glavne direktore ovlašćuje za administrativnu provedbu povezanu s time,
   budući da:

               (1)

               Glavna uprava za pomorstvo i ribarstvo (GU za pomorstvo i ribarstvo) razvila je nekoliko informacijskih sustava koji su dio softverskog paketa za integrirano upravljanje ribarstvenim podacima (IFDM) namijenjenog elektroničkoj razmjeni podataka o ribolovnim aktivnostima utemeljenog na standardu FLUX Centra Ujedinjenih naroda za olakšavanje trgovine i elektroničko poslovanje (UN/CEFACT).

               (2)

               Sadašnji paket IFDM (dalje u tekstu: „softver”) sadržava sljedeće informacijske sustave: FLUX Transportation Layer za razmjenu elektroničkih poruka u skladu sa standardom UN/CEFACT, Sustav za praćenje plovila (VMS), odnosno Unijin alat za praćenje položaja plovila za koji je GU za pomorstvo i ribarstvo razvila tri modula (prostorni, modul za izvješćivanje i USM) te VMS ERS Viewer, odnosno Unijin VMS s dodatnom funkcijom prikaza elektroničkih očevidnika o ribolovu u formatu UN/CEFACT.

               (3)

               Softverom otvorenog koda moglo bi se pridonijeti svjetskom usklađivanju razmjene ribarstvenih podataka i omogućiti smanjenje troškova. Stoga bi distribuciju softverskih alata trebalo omogućiti državama članicama, trećim zemljama, regionalnim organizacijama za praćenje ribarstva, kao i Organizaciji za hranu i poljoprivredu Ujedinjenih naroda.

               (4)

               GU za pomorstvo i ribarstvo, kao GU za razvoj i održavanje navedenog softvera, a istodobno i kao služba zadužena za administrativnu provedbu odluka u području intelektualnog vlasništva, smatra softver otvorenog koda primjerenim.

               (5)

               Radi širenja i promicanja uporabe tog softvera te izbjegavanja njegova prisvajanja, on će se objaviti kao softver otvorenog koda,

         DONIJELA JE OVU ODLUKU:
   Članak 1.
   Neisključivi uvjeti otvorenog koda mogu se primijeniti na distribuciju softvera radi omogućivanja njegove upotrebe, reprodukcije, razvoja i daljnje distribucije.
   Članak 2.
   Ova se Odluka primjenjuje na svako buduće izdanje ili novu inačicu tog softvera.

      Sastavljeno u Bruxellesu 6. srpnja 2016.

            Za Komisiju,

         João AGUIAR MACHADO

            Glavni direktor


title: 2003/616/EZ: Odluka Komisije od 11. kolovoza 2003. o odobravanju u ime Europske zajednice izmjene Priloga Sporazumu između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetlaTekst značajan za EGP

text:
               03/Sv. 063

               HR

               Službeni list Europske unije

               158

         32003D0616

               L 214/36

               SLUŽBENI LIST EUROPSKE UNIJE

               11.08.2003.

         ODLUKA KOMISIJE
   od 11. kolovoza 2003.
   o odobravanju u ime Europske zajednice izmjene Priloga Sporazumu između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla
   (Tekst značajan za EGP)
   (2003/616/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/132/EZ od 17. prosinca 1996. o sklapanju Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (1), kako je izmijenjena Odlukom 1999/837/EZ (2), a posebno njezin članak 3. treći stavak,
   budući da:

               (1)

               Odluka Vijeća 2002/957/EZ od 28. studenoga 2002. o sklapanju Sporazuma u obliku razmjene pisama o izmjeni Priloga Sporazumu između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla (3) predviđa mogućnost priznavanja istovrijednosti novozelandskog sustava certifikacije za svježe meso i proizvode na osnovi mesa kao i za druge proizvode životinjskog podrijetla.

               (2)

               Zajednički upravni odbor za Sporazum, (Odbor), je na svojem sastanku 27. i 28. veljače 2003. izdao preporuku u vezi s određivanjem istovrijednosti sustava certifikacije za sljedeće proizvode životinjskog podrijetla: životinjska crijeva, neobrađenu i obrađenu kožu, hranu za kućne ljubimce, kosti i proizvode od kostiju, prerađene životinjske bjelančevine, krv i proizvodi od krvi, mast i topljenu mast, sirovine za stočnu hranu, farmaceutsku ili tehničku upotrebu te proizvode dobivene od mesa peradi. Kao rezultat te preporuke primjereno je izmijeniti Prilog V. Sporazumu.

               (3)

               Odbor je na tom istom sastanku izdao i druge preporuke u vezi s izmjenama nekih priloga Sporazumu kako bi se u obzir uzele promjene upravne strukture odgovornih tijela i kontaktne točke Novog Zelanda kao i promjene novozelandskog zakonodavstva. Odbor je također preporučio izmjenu Priloga V. u vezi s mjerama koje se odnose na BSE u skladu sa sadašnjim zakonodavstvom obiju strana.

               (4)

               Te izmjene potrebno je odobriti u ime Zajednice.

               (5)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U skladu s preporukama Zajedničkog upravnog odbora osnovanog na temelju članka 16. Sporazuma između Europske zajednice i Novog Zelanda o sanitarnim mjerama koje se primjenjuju u trgovini živim životinjama i proizvodima životinjskog podrijetla, ovim se u ime Europske zajednice odobravaju izmjene priloga II., V. i X. navedenom Sporazumu. Tekst Sporazuma u obliku razmjene pisama, uključujući i izmjene priloga Sporazumu priložen je ovoj Odluci.
   Članak 2.
   Direktor Glavne uprave za zdravlje i zaštitu potrošača se ovim ovlašćuje za potpis Sporazuma u obliku razmjene pisama koji obvezuje Zajednicu.
   Članak 3.
   Ova se Odluka primjenjuje od prvog dana mjeseca iza onog u kojem Novi Zeland pismeno obavijesti Komisiju da su dovršeni njegovi interni postupci za odobrenje izmjena iz članka 1.

      Sastavljeno u Bruxellesu 11. kolovoza 2003.

            Za Komisiju

         David BYRNE

            Član Komisije

      (1)  SL L 57, 26.2.1997., str. 4.

      (2)  SL L 332, 23.12.1999., str. 1.

      (3)  SL L 333, 10.12.2002., str. 13.


title: Odluka br. E5 оd 16. ožujka 2017. o praktičnim rješenjima za prijelazno razdoblje za razmjenu podataka elektroničkim putem iz članka 4. Uredbe (EZ) br. 987/2009 (Tekst značajan za EGP i za Sporazum između EZ-a i Švicarske. )

text:
               19.7.2017

               HR

               Službeni list Europske unije

               C 233/3

         ODLUKA br. E5
   оd 16. ožujka 2017.
   o praktičnim rješenjima za prijelazno razdoblje za razmjenu podataka elektroničkim putem iz članka 4. Uredbe (EZ) br. 987/2009
   (Tekst značajan za EGP i za Sporazum između EZ-a i Švicarske)
   (2017/C 233/03)
   ADMINISTRATIVNA KOMISIJA ZA KOORDINACIJU SUSTAVA SOCIJALNE SIGURNOSTI,
   uzimajući u obzir članak 72. točku (a) Uredbe (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1) na temelju koje je Administrativna komisija nadležna za rješavanje svih administrativnih pitanja ili pitanja u vezi tumačenja koja proizlaze iz odredbi Uredbe (EZ) br. 883/2004 i Uredbe (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti Tekst značajan za EGP i Švicarsku (2),
   uzimajući u obzir članak 72. točku (d) Uredbe (EZ) br. 883/2004 o koordinaciji sustava socijalne sigurnosti na temelju kojeg Administrativna komisija potiče što je više moguće uporabu novih tehnologija,
   uzimajući u obzir članak 4. Uredbe (EZ) br. 987/2009 na temelju kojeg se „podaci među ustanovama ili tijelima za vezu prenose elektroničkim putem…” i „administrativna komisija utvrđuje strukturu, sadržaj, oblik i iscrpna pravila za razmjenu isprava i strukturiranih elektroničkih dokumenata”,
   uzimajući u obzir članak 95. Uredbe (EZ) br. 987/2009 o prijelaznom razdoblju, u kojem se navodi da „svaka država članica može iskoristiti prijelazno razdoblje za razmjenu podataka elektroničkim putem…” te da „ta prijelazna razdoblja nisu dulja od 24 mjeseca od dana stupanja na snagu provedbene uredbe”,
   budući da:

               (1)

               Temeljem članka 95. Uredbe (EZ) br. 987/2009 Administrativna komisija ima ovlast utvrditi praktična rješenja za sva potrebna prijelazna razdoblja, s ciljem osiguranja potrebne razmjene podataka za primjenu osnovne uredbe i provedbene uredbe.

               (2)

               Potrebno je pojasniti osnovna načela koja institucije primjenjuju tijekom prijelaznog razdoblja.

               (3)

               Nakon stupanja na snagu novih uredaba znatan broj zahtjeva kod kojih su se prava temeljila na Uredbi (EEZ) br. 1408/71 (3) se nalazi u postupcima te će se razmjena informacija vezana uz te zahtjeve općenito temeljiti na postupcima predviđenima Uredbom (EEZ) br. 1408/71 i Uredbom (EEZ) br. 574/72 (4), uključujući korištenje e-obrazaca.

               (4)

               Članak 94. stavak 1. Uredbe (EZ) br. 987/2009 propisuje da se „davanje određuje dvaput” temeljem uvjeta iz prethodne uvodne izjave, s tim da korisnik dobiva veće davanje.

               (5)

               U praksi, međutim, u velikoj većini slučajeva, to jest skoro u svima, davanje priznato na temelju prethodnih uredbi neće se povećati primjenom novih uredbi. Stoga je nerealno očekivati da u tim okolnostima institucije provode dvostruki postupak u skladu s Uredbom (EEZ) br. 574/72 i Uredbom (EZ) br. 987/2009.

               (6)

               U stavku 5. Odluke br. H1 pojašnjava se status potvrda (e-obrazaca) i europske kartice zdravstvenog osiguranja (uključujući i privremene zamjenske potvrde) izdanih prije datuma stupanja Uredbe (EZ) br. 883/2004 i Uredbe (EZ) br. 987/2009 na snagu.

               (7)

               Tijekom prijelaznog razdoblja države članice mogu slobodno odlučiti o tome kada su spremne priključiti se elektroničkoj razmjeni informacija o socijalnoj sigurnosti (EESSI), u potpunosti ili u pojedinim slučajevima poslovne upotrebe (BUC), dok istodobno nastoje slijediti planiranu provedbu EESSI-a u državama članicama i BUC-ova kako bi započele elektroničku razmjenu prema preporuci Administrativne komisije.
               U skladu s uvjetima iz članka 71. stavka 2. Uredbe (EZ) br. 883/2004,

         ODLUČILA JE:

               1.

               Tijekom prijelaznog razdoblja vodeće je načelo dobra suradnja među ustanovama, pragmatičnost i fleksibilnost. Pritom je najvažnije zajamčiti nesmetan prijelaz građanima koji svoja prava ostvaruju temeljem novih uredbi.

               2.

               Nakon stupanja na snagu Uredbe (EZ) br. 883/2004 i Uredbe (EZ) br. 987/2009 papirnate verzije strukturiranih elektroničkih dokumenata (SED) zamijenit će e-obrasce temeljem Uredbe (EEZ) br. 1408/71 i Uredbe (EEZ) br. 574/72.

               3.

               Ne dovodeći u pitanje stavak 2., države članice koje imaju nacionalne elektroničke aplikacije za izradu e-obrazaca ili imaju uspostavljenu elektroničku razmjenu (npr. projekti Build), koji se realno ne mogu promijeniti u navedenom roku, mogu ih nastaviti upotrebljavati tijekom prijelaznog razdoblja, pod uvjetom da su prava građana temeljem novih uredbi u cijelosti zajamčena.

               4.

               U svim slučajevima tijekom prijelaznog razdoblja ustanova će prihvatiti relevantne informacije o svim dokumentima koje je izdala druga ustanova čak i ako se temelje na zastarjelom formatu, sadržaju ili strukturi. U slučaju sumnje u pogledu prava određenog građanina, ustanova stupa u vezu s ustanovom izdavateljicom u duhu dobre suradnje.

               5.

               Kako je navedeno u stavku 5. Odluke br. H1, e-obrasci, dokumenti i europske kartice zdravstvenog osiguranja (uključujući i privremene zamjenske potvrde) izdani prije datuma stupanja na snagu Uredbe (EZ) br. 883/2004 i Uredbe (EZ) br. 987/2009 i dalje će vrijediti te će ih nadležna tijela drugih država članica priznavati i nakon tog datuma, sve do dana njihova isteka ili dok ih se ne povuče ili zamijeni dokumentima koji su izdani ili priopćeni u skladu s Uredbom (EZ) br. 883/2004 i Uredbom (EZ) br. 987/2009.

               6.

               Svaka država članica može slijediti fleksibilan i postupan pristup provedbe elektroničke razmjene informacija o socijalnoj sigurnosti (EESSI) kad postane osposobljena za EESSI putem svoje pristupne točke.

               7.

               Sporazum o suradnji u okviru Administrativne komisije utvrdit će planirani tijek BUC-ova u EESSI-ju koji države članice trebaju slijediti, ne dovodeći u pitanje stavak 6. Taj će se tijek temeljiti na postupnoj izgradnji BUC-ova i uključivat će povezivanje BUC-ova kad je to prikladno.

               8.

               Države članice nastojati će, u najkraćem roku nakon što im to tehničkom integracijom postane moguće, uključiti se u svaki BUC u kojem je započeta elektronička razmjena podataka.

               9.

               Države članice provodit će i papirnatu i elektroničku razmjenu u istom BUC-u toliko dugo dok sve države članice ne budu osposobljene za EESSI za određeni BUC.

               10.

               Biti „osposobljen za EESSI” za određeni BUC znači da određenadržava članica može u tom BUC-u ujedno slati sve poruke drugim državama članicama i primati ih od njih.

               11.

               Informacije o tome koji je BUC u kojoj državi članici osposobljen za EESSI nalaze se na popisu dostupnom državnim ustanovama, a može se vidjeti i u Repozitoriju ustanova koje upotrebljavaju EESSI. Države članice će obavijestiti Administrativnu komisiju u pisanom obliku u razumnom roku prije nego što postanu osposobljene za EESSI za određeni BUC.

               12.

               Tijekom prijelaznog razdoblja razmjena informacija između dvije države članice za određeni BUC provodi se ili u okviru EESSI-ja ili izvan njega za sve razmjene obuhvaćene tim BUC-om, ne dovodeći u pitanje bilateralne sporazume koji se mogu odnositi na zajedničko ispitivanje ili osposobljavanje ili povezane teme; razmjena informacija provodi se isključivo u okviru EESSI-ja od trenutka kad obje prijave da su osposobljene za EESSI za taj BUC.

               13.

               Ako je BUC multilateralan, odnosno ako više od dvije države članice sudjeluju u razmjeni, razmjene u okviru EESSI-ja započinju tek nakon što se utvrdi da u toj razmjeni sudjeluju samo države članice koje su za taj određeni BUC prijavile da su osposobljene za EESSI. Načela utvrđena u stavku 12. vrijede i u slučajevima kad više od dvije države članice sudjeluju u BUC-u.

               14.

               Ova se odluka objavljuje u Službenom listu Europske unije. Odluka stupa na snagu dvadesetog dana od dana objave.

               15.

               Ovom Odlukom zamjenjuje se Odluka br. E1 od 12. lipnja 2009.

            Predsjednik Administrativne komisije

         Malcolm SCICLUNA

      (1)  SL L 166, 30.4.2004., str. 1.

      (2)  SL L 284, 30.10.2009., str. 1.

      (3)  Uredba Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice (SL L 149, 5.7.1971., str. 2.).

      (4)  Uredba Vijeća (EEZ) br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice (SL L 74, 27.3.1972., str. 1.).


title: 2002/54/EZ: Odluka Vijeća od 21. siječnja 2002. o privremenoj primjeni Sporazuma između Europske zajednice i Republike Južne Afrike o trgovini jakim alkoholnim pićima

text:
               11/Sv. 115

               HR

               Službeni list Europske unije

               117

         32002D0054

               L 028/131

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2002.
   o privremenoj primjeni Sporazuma između Europske zajednice i Republike Južne Afrike o trgovini jakim alkoholnim pićima
   (2002/54/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s njegovim člankom 300. stavkom 2., stavkom prvim, prvom rečenicom,
   uzimajući u obzir prijedlog Komisije,
   budući da:

               (1)

               Zajednica i Južna Afrika moraju predvidjeti privremenu primjenu Sporazuma između Europske zajednice i Južnoafričke Republike o trgovini jakim alkoholnim pićima („Sporazum”) od 28. siječnja 2002. do završetka postupka koji zahtijeva Južna Afrika kako bi Sporazum stupio na snagu.

               (2)

               S ciljem lakše provedbe određenih odredaba Sporazuma, Komisiji treba dopustiti da napravi potrebne tehničke prilagodbe u skladu s postupkom utvrđenim u članku 15. Uredbe Vijeća (EEZ) br. 1576/89 od 29. svibnja 1989. o utvrđivanju općih pravila definiranja, opisivanja i prezentiranja jakih alkoholnih pića (1).

               (3)

               U tom smislu, Sporazum u obliku razmjene pisama stoga bi trebalo odobriti,

         DONIJELO JE OVU ODLUKU:
   Članak 1.
   Ovime se odobrava, u ime Zajednice, Sporazum u obliku razmjene pisama o predviđanju privremene primjene Sporazuma između Europske zajednice i Republike Južne Afrike o trgovini jakim alkoholnim pićima od 28. siječnja 2002.
   Tekst Sporazuma u obliku razmjene pisama i tekst Sporazuma o trgovini jakim alkoholnim pićima priloženi su ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) opunomoćenu(-e) za potpisivanje Sporazuma, izražavajući tako suglasnost Zajednice da bude njime obvezana.
   Članak 3.
   Za potrebe primjene članka 5. stavka 8. i članka 16. stavka 2. Sporazuma o trgovini jakim alkoholnim pićima, Komisija je u skladu s postupkom iz članka 15. Uredbe Vijeća (EEZ) br. 1576/89 ovlaštena za sklapanje instrumenata potrebnih za izmjenu Sporazuma.
   Članak 4.
   Komisija predstavlja Zajednicu u Zajedničkom odboru osnovanom člankom 17. Sporazuma o trgovini jakim alkoholnim pićima.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 21. siječnja 2002.

            Za Vijeće

            Predsjednik

         M. ARIAS CAÑETE

      (1)  SL L 160, 12.6.1989., str. 1. Uredba kako je zadnje izmijenjena Uredbom (EZ) br. 3378/94 (SL L 366, 31.12.1994., str. 1.).


title: Odluka Europskog parlamenta (EU) 2016/1497 od 28. travnja 2016. o zaključenju poslovnih knjiga Europskog centra za razvoj strukovnog osposobljavanja za financijsku godinu 2014.

text:
               14.9.2016

               HR

               Službeni list Europske unije

               L 246/192

         ODLUKA EUROPSKOG PARLAMENTA (EU) 2016/1497
   od 28. travnja 2016.
   o zaključenju poslovnih knjiga Europskog centra za razvoj strukovnog osposobljavanja za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za razvoj strukovnog osposobljavanja za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za razvoj strukovnog osposobljavanja za financijsku godinu 2014. s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0062/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (4), a posebno njezin članak 12.a,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0082/2016),

               1.

               utvrđuje da završni godišnji financijski izvještaji Europskog centra za razvoj strukovnog osposobljavanja odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europskog centra za razvoj strukovnog osposobljavanja za financijsku godinu 2014.;

               3.

               nalaže svojem predsjedniku da ovu Odluku proslijedi direktoru Europskog centra za razvoj strukovnog osposobljavanja, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 39.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 39, 13.2.1975., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Stalnog odbora država EFTA-e br. 2/2016/SC od 2. lipnja 2016. o izmjeni Odluke Stalnog odbora br. 4/2004/SC o uspostavi Odbora za financijski mehanizam [2017/313]

text:
               23.2.2017

               HR

               Službeni list Europske unije

               L 45/14

         ODLUKA STALNOG ODBORA DRŽAVA EFTA-e br. 2/2016/SC
   od 2. lipnja 2016.
   o izmjeni Odluke Stalnog odbora br. 4/2004/SC o uspostavi Odbora za financijski mehanizam [2017/313]
   STALNI ODBOR DRŽAVA EFTA-e,
   uzimajući u obzir Sporazum o Europskom gospodarskom prostoru, dalje u tekstu „Sporazum o EGP-u”,
   uzimajući u obzir Sporazum između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014.–2021.,
   uzimajući u obzir Protokol 38c o financijskom mehanizmu EGP-a (2014.–2021.), umetnut u Sporazum o EGP-u navedenim Sporazumom između Europske unije, Islanda, Kneževine Lihtenštajna i Kraljevine Norveške o financijskom mehanizmu EGP-a za razdoblje 2014.–2021.,
   uzimajući u obzir Sporazum između Kraljevine Norveške i Europske unije o norveškom financijskom mehanizmu za razdoblje 2014.–2021.,
   uzimajući u obzir Odluku Stalnog odbora država EFTA-e br. 4/2004/SC od 3. lipnja 2004. o uspostavi Odbora za financijski mehanizam,
   uzimajući u obzir Odluku Stalnog odbora država EFTA-e br. 2/2015/SC od 24. rujna 2015. o uspostavi Privremenog odbora za financijski mehanizam EGP-a za razdoblje 2014.–2021.,
   ODLUČIO JE:
   Članak 1.
   U članku 1. Odluke Stalnog odbora država EFTA-e br. 4/2004/SC od 3. lipnja 2004. druga rečenica stavka 1. zamjenjuje se sljedećim tekstom: Odbor upravlja financijskim mehanizmom EGP-a za razdoblje 2004.–2009., financijskim mehanizmom EGP-a za razdoblje 2009.–2014. i financijskim mehanizmom EGP-a za razdoblje 2014.–2021.
   Članak 2.
   Ova Odluka proizvodi učinke od dana stupanja na snagu ili od dana privremene primjene pravnog akta o uspostavi financijskog mehanizma EGP-a za razdoblje 2014.–2021.
   Članak 3.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

      Sastavljeno u Bruxellesu 2. lipnja 2016.

            Za Stalni odbor

         Kurt JÄGER

            Predsjednik

         Kristinn F. ÁRNASON

            Glavni tajnik


title: Odluka Europskog parlamenta (EU, Euratom) 2016/1464 od 28. travnja 2016. o razrješnici za izvršenje proračuna Izvršne agencije za mala i srednja poduzeća za financijsku godinu 2014.

text:
               14.9.2016

               HR

               Službeni list Europske unije

               L 246/122

         ODLUKA EUROPSKOG PARLAMENTA (EU, EURATOM) 2016/1464
   od 28. travnja 2016.
   o razrješnici za izvršenje proračuna Izvršne agencije za mala i srednja poduzeća za financijsku godinu 2014.
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0199/2015) (2),

               —

               uzimajući u obzir završne godišnje financijske izvještaje Izvršne agencije za mala i srednja poduzeća za financijsku godinu 2014. (3),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2013. (COM(2015) 505) i radne dokumente službi Komisije priložene tom izvješću (SWD(2015) 194, SWD(2015) 195),

               —

               uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2014. (COM(2015) 441) i radni dokument službi Komisije priložen tom izvješću (SWD(2015) 170),

               —

               uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije za mala i srednja poduzeća za financijsku godinu 2014., s odgovorom Agencije (4),

               —

               uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju izvršne agencije trebaju dobiti za izvršenje proračuna za financijsku godinu 2014. (05585/2016 – C8-0040/2016),

               —

               uzimajući u obzir članke 317., 318. i 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o određivanju statuta izvršnih agencija kojima se dodjeljuju određeni zadaci u upravljanju programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o određivanju statuta izvršnih agencija kojima se dodjeljuju određeni zadaci u upravljanju programima Zajednice (8), a posebno njezin članak 66. prvi i drugi stavak,

               —

               uzimajući u obzir Provedbenu odluku Komisije 2013/771/EU оd 17. prosinca 2013. o osnivanju Izvršne agencije za mala i srednja poduzeća te o stavljanju izvan snage odluka 2004/20/EZ i 2007/372/EZ (9),

               —

               uzimajući u obzir članak 93. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A8-0140/2016),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za mala i srednja poduzeća za izvršenje proračuna Agencije za financijsku godinu 2014.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2014., dio III. – Komisija i izvršne agencije, kao i u Rezoluciji od 28. travnja 2016. o tematskim izvješćima Revizorskog suda u kontekstu razrješnice Komisiji za financijsku godinu 2014. (10);

               3.

               nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2014., dio III. – Komisija i Rezoluciju koja je sastavni dio tih odluka proslijedi direktoru Izvršne agencije za mala i srednja poduzeća, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 367, 5.11.2015., str. 9.

      (4)  SL C 409, 9.12.2015., str. 90.

      (5)  SL C 377, 13.11.2015., str. 146.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 341, 18.12.2013., str. 73.

      (10)  Usvojeni tekstovi od tog datuma, P8_TA(2016)0148 (vidjeti stranicu 91. ovoga Službenog lista).


title: Odluka Vijeća od 25. rujna 2014. o imenovanju i zamjeni članova Upravnog odbora Europskog centra za razvoj strukovnog osposobljavanja

text:
               10.10.2014

               HR

               Službeni list Europske unije

               C 358/1

         ODLUKA VIJEĆA
   od 25. rujna 2014.
   o imenovanju i zamjeni članova Upravnog odbora Europskog centra za razvoj strukovnog osposobljavanja
   2014/C 358/01
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (1), a posebno njezin članak 4.,
   uzimajući u obzir imenovanje koje je predložila Komisija u kategoriji predstavnika poslodavaca,
   budući da:

               1.

               Svojom Odlukom od 16. srpnja 2012. (2) Vijeće je imenovalo članove Upravnog odbora Europskog centra za razvoj strukovnog osposobljavanja na razdoblje od 18. rujna 2012. do 17. rujna 2015.

               2.

               Mjesto člana u Upravnom odboru Centra slobodno je za Latviju u kategoriji predstavnika organizacija poslodavaca slijedom ostavke gđe Dovilė BAŠKYTĖ.

               3.

               Član Upravnog odbora navedenog Centra trebao bi biti imenovan do kraja tekućeg mandata koji istječe 17. rujna 2015.,

         ODLUČILO JE:
   Jedini članak
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja mandata koji traje do 17. rujna 2015.:
   PREDSTAVNICI ORGANIZACIJA POSLODAVACA:

               LITVA

               g. Aidas VAIČIULIS

      Sastavljeno u Bruxellesu 25. rujna 2014.

            Za Vijeće

            Predsjednik

         F. GUIDI

      (1)  SL L 39, 13.2.1975., str. 1.

      (2)  SL C 228, 31.7.2012., str. 3.


title: 2007/125/PUP: Odluka Vijeća od 12. veljače 2007. o utvrđivanju posebnog programa „Sprečavanje i borba protiv kriminala” kao dijela Općeg programa „Sigurnost i zaštita sloboda” za razdoblje od 2007. do 2013.

text:
               19/Sv. 6

               HR

               Službeni list Europske unije

               57

         32007D0125

               L 058/7

               SLUŽBENI LIST EUROPSKE UNIJE

         ODLUKA VIJEĆA
   od 12. veljače 2007.
   o utvrđivanju posebnog programa „Sprečavanje i borba protiv kriminala” kao dijela Općeg programa „Sigurnost i zaštita sloboda” za razdoblje od 2007. do 2013.
   (2007/125/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 30., 31. i članak 34., stavak 2. točku (c),
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Cilj je Unije državljanima osigurati visoku razinu sigurnosti u području slobode, sigurnosti i pravde, kako je previđeno u članku 2. četvrtoj alineji i članku 29. Ugovora o Europskoj uniji, što se postiže sprečavanjem i borbom protiv kriminala, organiziranog i neorganiziranog;

               (2)

               Za zaštitu slobode i sigurnosti naših građana i društva od kriminalnih aktivnosti, Unija bi trebala poduzeti potrebne mjere za učinkovito i stvarno sprečavanje, otkrivanje, istraživanje i progon svih oblika kriminala, posebno u slučajevima s elementima prekograničnog kriminala.

               (3)

               Polazeći od zaključaka Europskog vijeća iz Tamperea iz listopada 1999. Europsko vijeće je Haškim programom iz studenoga 2004. (2), deklaracijama o terorizmu iz rujna 2001. i ožujka 2004. i Europskom strategijom u području droga iz prosinca 2004. ponovno potvrdilo da je prioritetna zadaća razvoj područja slobode, sigurnosti i pravde, a posebno zaštita državljana od različitih vrsta kriminala sprečavanjem i borbom protiv kriminala.

               (4)

               Kako bi se osigurala stručna znanja za razvoj različitih aspekata sprečavanja kriminala na razini Europske unije i poduprle aktivnosti na sprečavanju kriminala na lokalnoj i nacionalnoj razini Odlukom Vijeća 2001/427/PUP (3) od 28. svibnja 2001. uspostavljena je Europska mreža za sprečavanje kriminala.

               (5)

               Okvirni program utvrđen Odlukom Vijeća 2002/630/PUP od 22. srpnja 2002. o donošenju okvirnog programa o policijskoj i pravosudnoj suradnji u kaznenim stvarima (AGIS) (4) u znatnoj je mjeri pridonio jačanju suradnje između policije i drugih tijela nadležnih za izvršavanje zakona i sudstva u državama članicama te poboljšanju uzajamnog razumijevanja i povjerenja između njihovih policijskih, sudskih, pravnih i upravnih sustava.

               (6)

               Potrebno je i primjereno proširiti mogućnosti za financiranje mjera namijenjenih sprečavanju kriminala i borbi protiv njega te razmotriti načine za postizanje učinkovitosti, isplativosti i transparentnosti.

               (7)

               Cilj je okvirnog programa omogućiti učinkovitu potporu i zaštitu interesa svjedoka kaznenih djela. Program također ističe važnost zaštite žrtava kriminala. Kako bi se istaknula važnost potpore žrtvama, poseban program „Kazneno pravosuđe” naglašava društvenu i pravnu pomoć žrtvama.

               (8)

               Mjere Komisije i transnacionalni projekti i nadalje su važno sredstvo za ostvarivanje tješnje i bolje suradnje i koordinacije među državama članicama. Osim toga, korisno je i primjereno podupirati projekte u državama članicama u mjeri u kojoj mogu osigurati korisna iskustva i tehnološka znanja (know-how) za daljnje mjere na razini Unije.

               (9)

               Budući da kriminal prelazi državne granice, primjereno je da se trećim zemljama i međunarodnim organizacijama dozvoli sudjelovanje u transnacionalnim projektima.

               (10)

               Potrebno je osigurati komplementarnost drugih programa Unije i Zajednice, poput Sedmog okvirnog programa za istraživanje, tehnološki razvoj i demonstracijske aktivnosti, Fonda solidarnosti Europske unije, Financijskog instrumenta za građansku zaštitu i strukturnih fondova.

               (11)

               Budući da države članice ne mogu u dovoljnoj mjeri ostvariti ciljeve ove Odluke, posebno kad je riječ o sprečavanju i borbi protiv organiziranog i prekograničnog kriminala, i da se stoga ti ciljevi, zbog obima ili utjecaja programa, mogu bolje ostvariti na razini Europske unije, Vijeće može usvojiti mjere u skladu s načelom supsidijarnosti kako je utvrđeno u članku 5. Ugovora o osnivanju Europske zajednice koji je primjenjiv za Uniju na temelju članka 2. Ugovora o Europskoj uniji. U skladu s načelom proporcionalnosti utvrđenim u članku 5. Ugovora o osnivanju Europske zajednice ova Odluka ne prelazi ono što je potrebno za ostvarivanje tih ciljeva.

               (12)

               U skladu s člankom 41. stavkom 3. Ugovora o Europskoj uniji, troškovi poslovanja trebali bi se financirati iz općeg proračuna Europske unije na temelju glave VI.

               (13)

               Troškovi programa trebali bi biti u skladu s gornjom granicom iz poglavlja 3. financijskog okvira. Potrebno je predvidjeti fleksibilnost u definiranju programa kako bi se omogućile moguće prilagodbe svih planiranih akcija, kako bi se odgovorilo na razvoj potreba u razdoblju 2007. – 2013. Odluka stoga treba biti ograničena na općenitu definiciju planiranih akcija i s njima povezanih upravnih i financijskih dogovora.

               (14)

               Mjere potrebne za provedbu ove Odluke trebale bi biti usvojene prema postupcima u njoj utvrđenim, uz pomoć odbora.

               (15)

               Također treba poduzeti odgovarajuće mjere za sprečavanje nepravilnosti i prijevara te potrebne mjere za vraćanje izgubljenih, pogrešno plaćenih ili nepravilno korištenih sredstava u skladu s uredbama Vijeća (EZ, Euratom) br. 2988/95 od 18. prosinca 1995. o zaštiti financijskih interesa Zajednica (5), (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija (6) i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (7).

               (16)

               Uredba Vijeća (EZ, Euratom) 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (8) i Uredba Komisije (EZ, Euratom) 2342/2002 (9) od 23. prosinca 2002. o utvrđivanju detaljnih pravila za provedbu Uredbe Vijeća 1605/2002, koje štite financijske interese Zajednice, primjenjuju se uzimajući u obzir načela jednostavnosti i dosljednosti pri izboru proračunskih instrumenata, ograničenja broja slučajeva u kojima je Komisija izravno odgovorna za njihovu provedbu i upravljanje te zahtijevane proporcionalnosti između iznosa sredstava i upravnog opterećenja povezanog s njihovim korištenjem.

               (17)

               Primjereno je zamijeniti Odluku 2002/630/PUP od 1. siječnja 2007. ovom Odlukom i Odlukom kojom se utvrđuje poseban program „Kazneno pravosuđe”.

               (18)

               Kako bi se osigurala učinkovita i pravodobna provedba programa, ova bi se Odluka trebala primjenjivati od 1. siječnja 2007.,

         ODLUČILO JE:
   Članak 1.
   Predmet
   1.   Ovom se Odlukom utvrđuje poseban program „Sprečavanje i borba protiv kriminala”, dalje u tekstu „Program”, kao dio općeg programa „Sigurnost i zaštita sloboda” kako bi se pridonijelo jačanju područja slobode, sigurnosti i pravde.
   2.   Program pokriva razdoblje od 1. siječnja 2007. do 31. prosinca 2013.
   Članak 2.
   Opći ciljevi
   1.   Program pridonosi visokoj razini sigurnosti državljana sprečavanjem i borbom protiv kriminala, organiziranog i neorganiziranoga, a posebno terorizma, trgovine ljudima i kaznenih djela protiv djece, nedozvoljene trgovine drogama i oružjem te korupcije i prijevare.
   2.   Ne dovodeći u pitanje ciljeve i ovlasti Europske zajednice, opći ciljevi Programa pridonose razvoju politika Unije i Zajednice.
   Članak 3.
   Teme i posebni ciljevi
   1.   Program se sastoji od ovih četiriju tema:

               (a)

               sprečavanje kriminala i kriminologija;

               (b)

               izvršavanje zakona;

               (c)

               zaštita i potpora svjedocima;

               (d)

               zaštita žrtava.

         2.   U okviru općih ciljeva Program pridonosi sljedećim posebnim ciljevima:

               (a)

               poticanju, promicanju i razvoju horizontalnih metoda i alata potrebnih za strateško sprečavanje kriminala i borbu protiv njega te jamčenju sigurnosti i javnog reda, kao što je npr. posao koji obavlja Mreža za sprečavanje kriminala Europske unije, javno-privatna partnerstva, najbolje postupke za sprečavanje kriminala, usporedive statistike, primijenjenu kriminologiju i poboljšani pristup mladim prijestupnicima;

               (b)

               promicanju i razvoju koordinacije, suradnje i međusobnog razumijevanja među tijelima nadležnim za izvršavanje zakona, drugim nacionalnim tijelima i povezanim tijelima Unije pri uzimanju u obzir prioritetnih zadaća koje je Vijeće utvrdilo posebno na temelju Europolove procjene opasnosti od organiziranog kriminala (OCTA);

               (c)

               promicanju i razvoju najboljih postupaka za zaštitu i potporu svjedocima i

               (d)

               promicanju i razvoju najboljih postupaka za zaštitu žrtava kriminala.

         3.   Program se ne bavi pravosudnom suradnjom. Međutim, on može uključivati akcije čiji je cilj poticanje suradnje među pravosudnim tijelima i tijelima nadležnim za izvršavanje zakona.
   Članak 4.
   Prihvatljive akcije
   1.   Za ostvarenje općih i posebnih ciljeva utvrđenih člancima 2. i 3. Program osigurava, pod uvjetima utvrđenim u godišnjem programu rada, financijsku potporu za sljedeće vrste akcija:

               (a)

               projekte europske važnosti koje je pokrenula i kojima upravlja Komisija;

               (b)

               transnacionalne projekte koji uključuju partnere u najmanje dvije države članice ili barem jednoj državi članici i jednoj drugoj zemlji koja može biti država pristupnica ili država kandidatkinja;

               (c)

               nacionalne projekte u državama članicama koji su:

                           i.

                           priprema za transnacionalne projekte i/ili akcije Unije (mjere za pokretanje);

                           ii.

                           dopuna transnacionalnim projektima i/ili akcijama Unije (dopunske mjere);

                           iii.

                           doprinos razvoju inovativnih metoda i/ili tehnologija koje se mogu prenijeti na akcije na razini Unije ili razvoj takvih metoda ili tehnologija radi njihova prijenosa u druge države članice i/ili drugu zemlju koja može biti država pristupnica ili država kandidatkinja;

               (d)

               financijske potpore za rad nevladinih organizacija koje na neprofitnoj osnovi nastoje ostvariti ciljeve Programa na europskoj razini.

         2.   Financijska se potpora može osigurati posebno za:

               (a)

               akcije kojima se poboljšava suradnja i koordinacija rada (jačanje umrežavanja, uzajamno povjerenje i razumijevanje, razmjena i širenje informacija, iskustava i najboljih postupaka);

               (b)

               analitičke aktivnosti te aktivnosti za nadzor i ocjenjivanje;

               (c)

               razvoj i prijenos tehnologije i metodologije;

               (d)

               osposobljavanje, razmjenu osoblja i stručnjaka i

               (e)

               aktivnosti za podizanje javne svijesti i širenje informacija.

         Članak 5.
   Pristup Programu
   1.   Program je namijenjen tijelima nadležnim za provođenje zakona, drugim javnim i/ili privatnim tijelima, dionicima i institucijama, uključujući lokalna, regionalna i nacionalna tijela, socijalne partnere, sveučilišta, statističke urede, nevladine organizacije, javno-privatna partnerstva i odgovarajuća međunarodna tijela.
   2.   Pristup Programu otvoren je tijelima i organizacijama s pravnom osobnošću osnovanim u državama članicama. Profitna tijela i organizacije imaju pristup bespovratnim sredstvima samo u sprezi s neprofitnim ili državnim organizacijama.
   3.   Što se tiče transnacionalnih projekata, treće zemlje i međunarodne organizacije mogu sudjelovati kao partneri, ali im nije dozvoljeno predlagati projekte.
   Članak 6.
   Vrste intervencija
   1.   Financijska potpora Unije može imati sljedeći pravni oblik:

               (a)

               bespovratna sredstva;

               (b)

               ugovori o javnoj nabavi.

         2.   Bespovratna sredstva Unije dodjeljuju se nakon poziva za dostavljanje prijedloga, osim u valjano obrazloženim izuzetnim i hitnim slučajevima ili ako osobine korisnika onemogućavaju izbor bilo kojeg drugog za tu akciju, i daju se kao bespovratna sredstva za poslovanje i bespovratna sredstva za mjere.
   U godišnjem programu rada utvrđuje se najniža stopa godišnjih izdataka za bespovratna sredstva. Ta najniža stopa iznosi najmanje 65 %.
   Najviša stopa sufinanciranja troškova projekata utvrđuje se u godišnjem programu rada.
   3.   Predvđeni su izdaci za popratne mjere putem ugovora o javnoj nabavi i u tom slučaju sredstva Unije pokrivaju nabavu usluga i roba. To, između ostalog, pokriva izdatke za obavješćivanje i komunikaciju, pripremu, provedbu, nadzor, provjeru i ocjenjivanje projekata, politika, programa i zakonodavstva.
   Članak 7.
   Provedbene mjere
   1.   Komisija provodi financijsku potporu Unije u skladu s Uredbom (EZ, Euratom) br. 1605/2002, dalje u tekstu „Financijska uredba”.
   2.   Za provedbu Programa, Komisija do kraja rujna, u okviru općih ciljeva definiranih u članku 2., usvaja godišnji program rada, u kojem su utvrđeni posebni ciljevi, tematski prioriteti, opisane popratne mjere predviđene u članku 6. stavku 3. i, ako je to potrebno, popis drugih akcija.
   Godišnji program rada za 2007. godinu mora se usvojiti u roku tri mjeseca od stupanja na snagu ove Odluke.
   3.   Godišnji program rada usvaja se u skladu s postupkom upravljanja utvrđenim u članku 10.
   4.   Postupci ocjenjivanja i dodjeljivanja bespovratnih sredstava za akcije uzimaju u obzir, između ostalog, sljedeće kriterije:

               (a)

               usklađenost s godišnjim programom rada, općim ciljevima utvrđenim u članku 2. i mjerama iz različitih područja utvrđenim u člancima 3. i 4.;

               (b)

               kvalitetu predložene akcije u pogledu njezine koncepcije, organizacije, prezentacije i očekivanih rezultata i njihova širenja;

               (c)

               iznos financijske potpore zatražen od Unije i njegovu primjerenost očekivanim rezultatima;

               (d)

               utjecaj očekivanih rezultata na opće ciljeve utvrđene u članku 2. i mjere poduzete u različitim područjima kako je navedeno u člancima 3. i 4.

         5.   Zahtjevi za bespovratna sredstva za poslovanje iz članka 4. stavka 1. točke (d) ocjenjuju se,između ostalog, u okviru:

               (a)

               usklađenosti s ciljevima Programa;

               (b)

               kvalitete planiranih aktivnosti;

               (c)

               vjerojatnog multiplikacijskog učinka tih aktivnosti u javnosti;

               (d)

               geografskog učinka provedenih aktivnosti;

               (e)

               omjera troškova i koristi od predložene aktivnosti.

         6.   Odluke o akcijama predloženim prema članku 4. stavku 1. točki (a) Komisija usvaja u skladu s postupkom upravljanja utvrđenim u članku 10. Odluke o akcijama predloženim u skladu s člankom 4. stavkom 1. točkama od (b) do d) Komisija usvaja u skladu sa savjetodavnim postupkom utvrđenim u članku 9.
   Odluke o zahtjevima za bespovratnim sredstvima koji uključuju profitna tijela ili organizacije Komisija donosi u skladu s postupkom upravljanja utvrđenim u članku 10.
   Članak 8.
   Odbor
   1.   Komisiji pomaže odbor sastavljen od predstavnika država članica, kojim predsjedava predstavnik Komisije (dalje u tekstu odbor).
   2.   Odbor donosi svoj poslovnik.
   3.   Komisija može pozvati predstavnike država pristupnica na informativne sastanke nakon sastanaka odbora.
   Članak 9.
   Savjetodavni postupak
   1.   Pri pozivanju na ovaj članak, predstavnik Komisije odboru podnosi nacrt mjera koje će se poduzeti. Odbor donosi svoje mišljenje o nacrtu unutar roka koji predsjedavajući može utvrditi prema hitnosti predmeta, ako je potrebno i glasovanjem.
   2.   Mišljenje se bilježi u zapisniku; svaka država članica može zatražiti da se njezino stajalište zapisnički zabilježi.
   3.   Komisija u najvećoj mogućoj mjeri uzima u obzir mišljenje odbora. Komisija obavješćuje odbor o načinu na koji je mišljenje uzeto u obzir.
   Članak 10.
   Postupak upravljanja
   1.   Pri pozivanju na ovaj članak predstavnik Komisije odboru podnosi nacrt mjera koje se trebaju poduzeti. Odbor donosi svoje mišljenje o nacrtu unutar roka koji utvrđuje predsjedavajući prema hitnosti predmeta. U slučaju odluka koje Vijeće mora usvojiti na prijedlog Komisije, mišljenje se donosi većinom utvrđenom u članku 205. stavku 2. Ugovora o osnivanju Europske zajednice. Glasovi predstavnika država članica u odboru ponderiraju se na način utvrđen u tom članku. Predsjedavajući ne glasuje.
   2.   Komisija usvaja mjere koje stupaju na snagu odmah. Međutim, ako mjere nisu u skladu s mišljenjem odbora, Komisija ih odmah priopćuje Vijeću. U tom slučaju Komisija može odgoditi primjenu mjera o kojima je donijela odluku za razdoblje od tri mjeseca od dana takvog priopćenja.
   3.   Vijeće može kvalificiranom većinom donijeti drukčiju odluku u roku previđenom u stavku 2.
   Članak 11.
   Komplementarnost
   1.   Nužno je međudjelovanje, dosljednost i komplementarnost s drugim instrumentima Unije i Zajednice, između ostalog, s posebnim programima „Sprečavanje, pripravnost i upravljanje posljedicama terorizma i drugih rizika povezanih sa sigurnošću” i „Kazneno pravosuđe”, Okvirnim programom za istraživanje, tehnološki razvoj i demonstracijske aktivnosti, Fondom solidarnosti Europske unije i Financijskim instrumentom za građansku zaštitu.
   2.   Program može dijeliti sredstva s drugim instrumentima Unije i Zajednice, posebno s programom „Sprečavanje, pripravnost i upravljanje posljedicama terorizma i drugih rizika povezanih sa sigurnošću”, u svrhu provedbe akcija kojima se postižu ciljevi ovog Programa i jednog instrumenta Unije/Zajednice ili više njih.
   3.   Aktivnosti koje se financiraju u skladu s ovom Odlukom ne primaju financijsku potporu za istu svrhu iz drugih financijskih instrumenata Unije/Zajednice. Osigurava se da korisnici potpore iz Programa Komisiji dostavljaju informacije o sredstvima primljenim iz općeg proračuna Europske unije i iz drugih izvora, kao i informacije o aktualnim zahtjevima za financiranje.
   Članak 12.
   Proračunska sredstva
   Proračunska sredstva dodijeljena za akcije predviđene Programom unose se u godišnja proračunska sredstva općeg proračuna Europske unije. Raspoloživa godišnja dodijeljena proračunska sredstva odobrava tijelo nadležno za proračun unutar financijskog okvira.
   Članak 13.
   Nadzor
   1.   Komisija osigurava da korisnik potpore podnosi stručne i financijske izvještaje o napredovanju posla za svaku akciju financiranu iz programa te da u roku tri mjeseca od završetka akcije podnese završni izvještaj. Komisija određuje oblik i strukturu tih izvještaja.
   2.   Komisija osigurava da ugovori i sporazumi koji proizlaze iz provedbe Programa reguliraju posebno nadzor i financijsku kontrolu koje provodi Komisija (ili predstavnik kojeg je ona ovlastila), ako je potrebno i provjerama na licu mjesta, što uključuje i kontrolu uzoraka, i revizije koje provodi Revizorski sud.
   3.   Komisija osigurava da tijekom razdoblja od pet godina nakon zadnje uplate za bilo koju akciju korisnik financijske potpore čuva sve popratne dokumente o troškovima za tu akciju kako bi bili dostupni Komisiji.
   4.   Na temelju rezultata izvještaja i provjera na licu mjesta iz stavaka 1. i 2. Komisija u slučaju potrebe osigurava prilagodbe obujma ili uvjeta za dodjelu prvobitno odobrene financijske potpore te vremenskog rasporeda uplata.
   5.   Komisija osigurava poduzimanje svih drugih mjera potrebnih za provjeru provode li se financirane akcije ispravno i u skladu s odredbama ove Odluke i Financijske uredbe.
   Članak 14.
   Zaštita financijskih interesa Zajednice
   1.   Kada se provode mjere financirane u skladu s ovom Odlukom Komisija osigurava zaštitu financijskih interesa Zajednice primjenom mjera za sprečavanje prijevare, korupcije i svih drugih nezakonitih aktivnosti, s pomoću učinkovitih provjera i povrata neopravdano isplaćenih iznosa, a ako se otkriju nepravilnosti, pomoću sankcija koje su učinkovite, proporcionalne i odvraćajuće, u skladu s uredbama (EZ, Euratom) br. 2988/95, (Euratom, EZ) br. 2185/96 i (EZ) br. 1073/1999.
   2.   Na mjere Unije koje se financiraju na temelju ove Odluke primjenjuje se Uredba (EZ, Euratom) br. 2988/95 i Uredba (Euratom, EZ) br. 2185/96 za sva kršenja odredbi prava Zajednice, uključujući kršenja ugovorne obveze propisane na temelju ovog programa koja proizlazi iz djelovanja ili propusta gospodarskog subjekta, koji zbog neopravdanog troška imaju, ili bi mogli imati, utjecaj na opći proračun Europske unije ili proračune kojima ona upravlja.
   3.   Komisija osigurava da se iznos financijske pomoći dodijeljene za neku akciju smanji, suspendira ili vrati ako ona pronađe nepravilnosti, uključujući nepoštovanje odredbi ove Odluke ili pojedinačne odluke ili ugovora ili sporazuma kojima se daje određena financijska potpora, ili ako se dogodi da je, bez traženja odobrenja Komisije, ta akcija promijenjena na način koji je u suprotnosti s prirodom ili uvjetima provedbe tog projekta.
   4.   Ako se ne poštuju rokovi ili ako napredak u provedbi akcije samo djelomično opravdava dodijeljenu financijsku potporu, Komisija osigurava da se od korisnika potpore zatraži da se u određenom roku o tome izjasni. Ako korisnik ne da zadovoljavajući odgovor, Komisija osigurava da se preostala financijska potpora može otkazati i zahtijevati povrat već isplaćenih iznosa.
   5.   Komisija osigurava da se svaka nepravilna uplata vrati Komisiji. Na sve iznose koji ne budu pravovremeno vraćeni zaračunava se kamata pod uvjetima utvrđenim u Financijskoj uredbi.
   Članak 15.
   Ocjenjivanje
   1.   Program se redovito nadzire kako bi se pratila provedba aktivnosti koje se provode u skladu s njim.
   2.   Komisija osigurava redovito, nezavisno i vanjsko ocjenjivanje programa.
   3.   Komisija Europskom parlamentu i Vijeću dostavlja:

               (a)

               godišnji prikaz provedbe Programa;

               (b)

               privremeno izvješće o ocjenjivanju na temelju postignutih rezultata i kvalitativnih i kvantitativnih aspekata provedbe Programa najkasnije do 31. ožujka 2010.;

               (c)

               priopćenje o nastavku Programa najkasnije do 31. prosinca 2010.;

               (d)

               izvješće o ex post ocjenjivanju programa najkasnije do 31. ožujka 2015.

         Članak 16.
   Objavljivanje projekata
   Svake godine Komisija objavljuje popis akcija financiranih na temelju ovog Programa s kratkim opisom svakog projekta.
   Članak 17.
   Prijelazne odredbe
   1.   Od 1. siječnja 2007. ova Odluka zamjenjuje odgovarajuće odredbe Odluke 2002/630/PUP.
   2.   Na mjere započete prije 31. prosinca 2006. na temelju Odluke 2002/630/PUP ta će se Odluka nastaviti primjenjivati sve do njihova završetka.
   Članak 18.
   Stupanje na snagu i primjena
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2007.

      Sastavljeno u Bruxellesu 12. veljače 2007.

            Za Vijeće

            Predsjednik

         F.-W. STEINMEIER

      (1)  Mišljenje dano 14. prosinca 2006. (još nije objavljeno u Službenom listu).

      (2)  SL C 53, 3.3.2005., str. 1.

      (3)  SL L 153, 8.6.2001., str. 1.

      (4)  SL L 203, 1.8.2002., str. 5.

      (5)  SL L 312, 23.12.1995., str. 1.

      (6)  SL L 292, 15.11.1996., str. 2.

      (7)  SL L 136, 31.5.1999., str. 1.

      (8)  SL L 248, 16.9.2002., str. 1. Uredba kako je izmijenjena Uredbom (EZ, Euratom) br. 1995/2006 (SL L 390, 30.12.2006., str. 1.).

      (9)  SL L 357, 31.12.2002., str. 1. Uredba kako je zadnje izmijenjena Uredbom Komisije (EZ, Euratom) br. 1248/2006 (SL L 227, 19.8.2006., str. 3.).


title: Odluka Vijeća (EU) 2016/1741 od 20. rujna 2016. o sklapanju, u ime Europske unije, Sporazuma između Europske unije i Republike Palaua o izuzeću od obveze posjedovanja vize za kratkotrajni boravak

text:
               30.9.2016

               HR

               Službeni list Europske unije

               L 264/21

         ODLUKA VIJEĆA (EU) 2016/1741
   od 20. rujna 2016.
   o sklapanju, u ime Europske unije, Sporazuma između Europske unije i Republike Palaua o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Komisija je u ime Europske unije u pregovorima dogovorila sporazum s Republikom Palauom o izuzeću od obveze posjedovanja vize za kratkotrajni boravak („Sporazum”).

               (2)

               U skladu s Odlukom Vijeća (EU) 2015/2377 (2), Sporazum je potpisan i privremeno se primjenjuje od 8. prosinca 2015.

               (3)

               Sporazumom se osniva Zajednički odbor stručnjaka za upravljanje Sporazumom. Uniju u tom Zajedničkom odboru treba predstavljati Komisija, kojoj bi trebali pomagati predstavnici država članica.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Palaua o izuzeću od obveze posjedovanja vize za kratkotrajni boravak odobrava se u ime Unije.
   Članak 2.
   Predsjednik Vijeća u ime Unije šalje obavijest predviđenu u članku 8. stavku 1. Sporazuma (5).
   Članak 3.
   Komisija, uz pomoć predstavnika država članica, predstavlja Uniju u Zajedničkom odboru stručnjaka koji je osnovan na temelju članka 6. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 20. rujna 2016.

            Za Vijeće

            Predsjednik

         I. KORČOK

      (1)  Suglasnost dana 8. lipnja 2016. (još nije objavljeno u Službenom listu).

      (2)  Odluka Vijeća (EU) 2015/2377 od 26. listopada 2015. o potpisivanju, u ime Europske unije, i privremenoj primjeni Sporazuma između Europske unije i Republike Palaua o izuzeću od obveze posjedovanja vize za kratkotrajni boravak (SL L 332, 18.12.2015., str. 11.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.